13. aprilli hilisõhtu lõi kihama kõik Eesti pokkerilehed, sest  legendaarne mängur "Naxer" oli kindlustanud koha PokerStars'is toimunud Spring Championship of Online Poker madalaima põhiturniiri 27 parima seas. Hulljulgelt mänginud "Naxer" väljus mängust  neljanda kohaga, mis tõi tänu esineliku poolt tehtud diilile sisse $110,562.42. Olgugi, et Naxer mängis steigi peal, jäi suur osa võidurahadest ikkagi talle, mille ta küll hiljem "ehtnaxerlikult" ära kasutas. Naxeri võit oli kindlasti kasulik ka PokerStars'ile endale, kes just 2009. aasta kevadel alustas jõulist ning edukat invasiooni Eesti turule. Selles, et PokerStars oli alates 31. märtsist kättesaadav ka eesti keeles, oli oma osa ka Naxeril endal.